สวัสดีค่ะ..ตอนนี้มีครรภ์อ่อนๆ ประมาณ1เดือนกว่าๆ และแม่เป็นภูมิแพ้ค่ะ..ตอนนี้แพ้อากาศมีอาการจามตลอดเวลา น้ำมูกใสๆไหลตลอดเลยค่ะ เวลานอนก็คัดจมูกจนหายใจไม่ออก ทรมานมาก..ไม่ทราบว่าสามารถทานยาอะไรได้บ้างคะ
สวัสดีค่ะ อาการภูมิแพ้จมูกอาจทำให้มีอาการ ไอ จาม คัดจมูก น้ำมูกไหล คันรอบดวงตา สารที่แพ้ก็แตกต่างกันไปเช่น ฝุ่น เกสรดอกไม้ ถ้าเป็นมากอาจมีอาการหอบหืด หรือเหนื่อยง่ายเวลาออกกำลังกายดังที่กล่าวมาค่ะ การวินิจฉัยจากประวัติและอาการที่เข้าได้ ในผู้ป่วยบางราย แพทย์อาจทำการทดสอบเพิ่มเติมว่าแพ้สารอะไรการดูแลตัวเองเบื้องต้น หลีกเลี่ยงสิ่งที่แพ้ถ้าทราบว่าแพ้อะไร รับประทานยาแก้แพ้กลุ่มต้านฮิสตามีน และยาตามอาการเช่นยาลดน้ำมูก ยาลดอาการคัดจมูก ล้างจมูกก็ช่วยได้ค่ะโดยหากตั้งครรภ์อาจมีข้อจำกัดในการใช้ยา แนะนำปรึกษาแพทย์และเภสัชกรเพื่อเลือกกลุ่มยาภูมิแพ้ที่ใช้ในคนตั้งครรภ์ได้อย่างปลอดภัย เช่น loratadine, cetirizine เป็นต้น